Til 									Gransherad, 27/2-2019
Gransherad Idrettslag
Hovedstyret v/ Marianne Tråer

FORSLAG TIL ÅRSMØTET.

GIL Turgruppe er nyopprettet, og fungerer foreløpig med ei interim arbeidsgruppe. 
Vi viser til vår årsberetning og ny organisasjonsplan i Gransherad Idrettslag.
Turgruppa trenger litt penger som startkapital, slik at vi slipper å søke spesielt om penger til dekning for hver minste ting, som f.eks.:
· Merkemateriell
· Bensin og olje for ryddesag / motorsag
· Tur-kasser med turbøker
Turgruppa har til hensikt å søke om midler også eksternt, særlig fra det kommunale Skogfondet i Gransherad, slik at det ikke bør være nødvendig med tilsvarende bevilgninger i årene framover.
Vi vil også ønske at kontingent fra GIL-medlemmer som knytter seg til Turgruppa, går inn på Turgruppas konto.

Forslag til vedtak:
1. Det bevilges kr. 20.000,- som startkapital til GIL Turgruppe.
2. Kontingent fra GIL-medlemmer som knytter seg til Turgruppa, tilføres Turgruppas konto.
3. GIL Turgruppe skal arbeide aktivt med å skaffe ekstern finansiering til sine prosjekter, slik at egenkapital på ca. 20.000 kr kan opprettholdes over tid, uten å be om ekstrabevilgninger fra hovedstyret.

[bookmark: _GoBack]Vi ber om at forslagene blir tatt opp til votering, og håper at utfallet blir positivt.


Med hilsen
GIL Turgruppe
v/ Torjus Flugon Tråer
leder av interimstyret



